open-index/open-wikipedia-markdown huggingface dataset:
Løven om vinteren

***Løven om vinteren*** (originaltittel ***The Lion in Winter***) er en amerikansk-engelsk dramafilm fra 1968, regissert av Anthony Harvey. Katharine Hepburn spilte hovedrollen. Filmen utspiller seg vinteren 1183 i Chinon og handler om kong Henrik II av England som innkaller forskjellige personer til sin residens for å blant annet bestemme tronerekkefølgen gjennom ulike intriger.

## Medvirkende
* Peter O'Toole som Kong Henry II
* Katharine Hepburn som Dronning Eleanor
* Anthony Hopkins som Richard
* John Castle som Geoffrey
* Nigel Terry som John
* Timothy Dalton som Kong Philip II
* Jane Merrow som Alais

## Handling
Handlingen er lagt til julen 1183, ved Henrik II av England sitt slott i Chinon, Touraine, i det middelalderske Angevin-riket. Henry ønsker at hans yngste sønn, den fremtidige kong Johan av England, skal arve hans trone. Men hans kone, hertuginne Eleonore av Aquitaine, midlertidig løslatt fra fengsel til høytiden, favoriserer deres eldste gjenlevende sønn - den fremtidige kong Rikard I av England. 

Kong Henry IIs sønner ønsker alle å arve tronen. Men kongen ønsker ikke forplikte seg til noe. Så hans kone, og deres sønner, legger deres egne planer og forsøker å tvinge kongen på forskjellige måter. 

## Priser
Filmen vant tre Oscar-priser under den 41. Oscar-utdelingen: beste filmatisering (James Goldman), beste filmmusikk og beste kvinnelige hovedrolle for Katharine Hepburn (delt med Barbra Streisand for *[[Funny Girl (film)|Funny Girl]]*). Den har også vunnet mange andre priser, blant annet to Golden Globe Awards.

## Referanser


## Eksterne lenker
*
Torucon

**Torucon** er en festival som siden 2011 har vært arrangert årlig i Trondheim for folk med fritidssysler innen den fantastiske sjangeren. De baserer seg for det meste på interesser som blant annet science fiction, fantasy, cosplay, mange, anime, spill, TV-serier, film.

## Historie
Det første arrangementet ble avholdt på Kultursenteret ISAK, og fikk rundt 400 besøkende. Påfølgende år ble besøkstallet fordoblet. 

I 2013 ble festivalen utvidet til to dager og i 2014 ble det registrert 1200 besøkende. Rundt allehelgensaften i slutten av oktober arrangerer festivsalen Toruween, som ble første gang arrangert i 2014.
## Referanser


## Eksterne lenker
*Offisielt nettsted
Lazy Afternoon

***Lazy Afternoon*** er det 17. studioalbumet til artisten Barbra Streisand, utgitt i oktober 1975 av Columbia Records. Albumet nådde 12.-plass på USAs albumliste ''Billboard'' 200 og solgte til gull der i april 1976.

«Shake Me, Wake Me (When It's Over)» markerte Streisands første forsøk på discomusikk.

## Sporliste
### Side 1
# «Lazy Afternoon» (John La Touche, Jerome Moross) – 3:49
# «My Father's Song» (Rupert Holmes) – 3:52
# «By the Way» (Holmes, Barbra Streisand) – 2:55
# «Shake Me, Wake Me (When It's Over)» (Brian Holland, Eddie Holland, Lamont Dozier) – 2:55
# «I Never Had It So Good» (Roger Nichols, Paul Williams) – 3:35

### Side 2
# «Letters That Cross in the Mail» (Holmes) – 3:46
# «You and I» (Stevie Wonder) – 4:16
# «Moanin' Low» (Howard Dietz, Ralph Rainger) – 4:25
# «A Child Is Born» (Alan Bergman, Marilyn Bergman, Dave Grusin) – 2:48
# «Widescreen» (Holmes) – 3:59

## Singler
* «My Father's Song» / «By the Way» (1975) 
* «Shake Me, Wake Me (When It's Over)» / «Widescreen» (1975)

## Referanser


## Eksterne lenker
* 
* Barbra Streisand Archives: Records/Lazy Afternoon
Sumakslekta

* hjortesumak (*Rhus&nbsp;typhina*)
* kinesisk sumak (*Rhus&nbsp;chinensis*)
* middelhavssumak (*Rhus&nbsp;coriaria*)

**Sumakslekta** (*Rhus*) er en slekt i sumakfamilien. De er løvfellende busker eller trær. Bladene er ulikefinnete. Blomstene er femtallige og en- eller tvekjønnede. Frukten er en rød steinfrukt.

*Rhus* omfattet tidligere ca. 250 arter i alle subtropiske og varmt tempererte områder. Mange arter er nå flyttet til slektene *[[Actinocheita]]*, *[[Baronia (botanikk)|Baronia]]*, *[[Cotinus]]*, *[[Malosma]]*, *[[Searsia]]* og *[[Toxicodendron]]*.

Det fremstilles garvestoffer fra flere av artene. I det østlige middelhavsområdet brukes tørkede sumakbær som krydder. Hjortesumak (*Rhus typhina*) er en populær hageplante.

## Kilder
* 
* 

## Eksterne lenker
*
Andabeløy

**Andabeløy** er ei bygd på Andabeløya i Flekkefjord kommune i Agder. Den ligger lengst nord på øya og har fergeforbindelse til Abelnes på fastlandet. I 2015 hadde Andabeløy grunnkrets 100 innbyggere.

## Referanser
Kongsberg Oil & Gas Technologies

**Kongsberg Oil & Gas Technologies AS** var et selskap i Kongsberg Gruppen som levererte teknologi til olje- og gassektoren. Selskapet ble grunnlagt 1. november 2002 og har hovedkontor i Asker. Selskapet sluttet å være et forretningsområde for Kongsberg Gruppen i 2016. Virksomheten ble overført til Kongsberg Gruppens andre selskaper.

## Referanser


## Eksterne lenker
* Nettside
Narasin

**Narasin** er et fortilsetningsmiddel som er mye brukt til kylling. Stoffet benyttes forebyggende mot koksidiose, som er en parasittsykdom, som angriper kyllingenes tarmsystem. I 2013 ble det brukt 12,5 tonn naracin i norsk kyllingproduksjon. 

Narasin er godkjent som fortilsetningsmiddel, men siden det har en viss bakteriedrepende effekt kan det være fare for at stoffet bidrar til resistensutvikling i bakteriefloraen, som også kan forårsake dårlig behandlingseffekt av andre antibiotika ved bruk mot infeksjonssykdommer. Bruken av narasin begrunnes i bedret helse og velferd for kyllingene.

Det finnes en vaksine mot koksidiose som ikke er benyttet i stor grad.

Narasin er kjemisk likt salinomycin med en ekstra metylgruppe. 

## Eksterne lenker
*Matilsynet om narasin.
*Forskning.no om narasin
Kongsberg Digital

**Kongsberg Digital AS** er et selskap i Kongsberg Gruppen, som leverer programvare, datasystemer og en rekke teknologiske løsninger til kunder innen følgende områder:
* Handelsflåten
* Olje og gass
* Fornybar energi og kraftforsyning
* Simulatorer til maritime skoler og akademier samt private treningssentre

Selskapet spesialiserer seg på tingenes internett, smarte data, kunstig intelligens, maritim simulering, automatisering og autonome operasjoner. Selskapets mest kjente løsning er den digitale plattformen «Kognifai».

Kongsberg Digital ble etablert for å understøtte industriene Kongsberg Gruppen jobber med, med digital omstilling og samtidig fungere som et samlingspunkt for all digital kompetanse i Kongsberg Gruppen. De første rundt 450 medarbeiderne i Kongsberg Digital kom fra andre forretningsområder i Kongsberg Gruppen og spesialiserte seg på programvare og service for olje- og gassektoren, simulering og etablering av en digital plattform. Selskapet har siden også etablert en posisjon innen fornybarindustrien og fokuserer i dag blant annet på videreutvikling av den digitale plattformen, et åpent økosystem og digitale tvillinger for ubemannede plattformer.

## Referanser


## Eksterne lenker
* 
*
The Butterfly Effect (album)

***The Butterfly Effect*** er et musikkalbum av Aleksander Denstad With. Albumet ble utgitt i 2015.

## Sporliste
# «Intro»
# «Sell Me Out»
# «All We Ever Do»
# «The Butterfly Effect»
# «Better»
# «Into The Ocean»
# «Outro»
# «All We Ever Do - Rykkinnfella Remix»

## Musikkvideo
Det ble laget en musikkvideo av sangen *Better* som hadde videopremie 30. juli 2015. Musikkvideoen er å finne på streamingskanalen YouTube.

## Referanser
Moa Lundgren

**Moa Lundgren** (født 14. april 1998) er en svensk langrennsløper som representerer IFK Umeå. Hun vant langrennscross i vinter-OL for ungdom 2016 på Lillehammer.

## Idrettskarriere
### 2015
Lundgren deltok i European Youth Olympic Festival i 2015, der hun kom på 17.-plass på 5&nbsp;km fristil, 18.-plass på 7,5&nbsp;km klassisk og 19.-plass på sprinten. Sverige kom her på femteplass på mix-stafetten. Hun deltok i det svenske juniormesterskapet på ski i mars, der hun kom på syvendeplass i sprinten. I tillegg kom hun på 20.-plass på skiathlon og 5&nbsp;km klassisk.

I det svenske mesterskapet i rulleski 2015 kom hun på åttendeplass i motbakkeløpet.

### 2016
Under det svenske mesterskapet på ski 2016 kom hun på tiendeplass på sprinten. På 7,5 + 7,5&nbsp;km skiathlon kom hun på 31.-plass.

Hun deltok i vinter-OL for ungdom 2016. I langrennscross der kom hun på førsteplass, foran Johanna Hagström og Laura Chamiot Maitral.

### 2023
Hun vant Skandinavisk Cup 2022/23.

## Referanser


## Eksterne lenker
* 
* 
* 
*  Profil hos ungdoms-OL 2016 
*  Profil hos IFK Umeå
Vinden vil bære oss

***Vinden vil bære oss*** (, *Bād mā rā khāhad bord*) er en iransk dramafilm fra 1999 regissert, skrevet og produsert av Abbas Kiarostami. Filmens tittel viser til et dikt av den iranske poeten Forough Farrokhzad.

## Handling
Journalistene Behzad, Keyvan, Ali og Jahan reiser til en isolert kurdisk landsby og utgir for å være ingeniører for å kunne dokumentere stedets tradisjonelle sorgritualer. Landsbyboerne forbereder seremonien for en gammel kvinne som ligger for døden, men hun holder deg i live. I mellomtiden observerer Behzad livets gang i den søvnige landsbyen mens han avventer hennes bortgang.

## Om produksjonen
Filmen bruker ingen profesjonelle skuespillere, alle medvirkende er amatører hentet fra området rundt landsbyen Siah Dareh. Behzad Dourani, som spiller ingeniøren, er en lysteknikker fra Teheran. Den kurdiske regissøren Bahman Ghobadi arbeidet som regiassistent på denne filmen.

## Referanser


## Eksterne lenker
*
Hvite netter (film fra 1957)

***Hvite netter*** (originaltittel: *Le notti bianche*) er en romantisk dramafilm fra 1957 regissert av Luchino Visconti. Manus er basert på  Fjodor Dostojevskijs novelle av samme navn fra 1848.

## Handling
Ungpiken Natalia treffer den unge mannen Mario som hun forteller sin historie om en mann som hun elsker og venter på. Mario tror henne ikke og blir selv forelsket i henne. Han ødelegger et brev hun vil sende den ham, og hun tror hun kan bli glad i Mario, men da hennes første elskede plutselig kommer, skjønner hun at det er ham hun elsker.

## Roller
*Maria Schell –  Natalia
*Marcello Mastroianni –  Mario
*Jean Marais –  Leieboer
*Marcella Rovena –  Husvert
*Maria Zanoli –  Tjenestepike
*Elena Fancera 
*Lanfranco Ceccarelli
*Angelo Galassi
*Renato Terra
*Corrado Pani
*Dirk Sanders –  Danser
*Clara Calamai –  Prostituert

## Referanser


## Eksterne lenker
*
Obligatorisk tilgangskontroll

**Obligatorisk tilgangskontroll** (engelsk: *mandatory access control*, MAC) er et begrep innenfor informatikk. Det refererer til en form for adgangskontroll hvor operativsystemet begrenser et *subjekts* eller en *initiativtagers* generelle adgang til å utføre en operasjon på et objekt. Subjektet er vanligvis en prosess eller tråd, mens objektene er filer, kataloger, TCP/UDP-porter, delte minnesegmenter, IO-utstyr, etc. Subjekter og objekter har begge et sett med sikkerhetsattributter. Når et subjekt prøver å aksessere et objekt, sørger en regel for autorisering, som er påtvunget av operativsystemets kjerne, for å undersøke og bestemme hvorvidt adgang kan tildeles. Enhver operasjon av ethvert subjekt på ethvert objekt blir testet mot disse autoriseringsregler (politikk) for å bestemme om operasjonen er lovlig. En database kan også anvende slik adgangskontroll; i dette tilfellet er objektene tabeller, *views*, prosedyrer, etc.
Barnängens Tekniska Fabrik

**Barnängens Tekniska Fabrik** var et svensk kjemiteknisk selskap. Det er først og fremst kjent for sine såper, som selskapet begynte å produsere i 1868. Varemerket ble også benyttet i Norge, men da skrevet **Barnengen(s)**, som er et eget norsk selskap med utgangspunkt i det svenske.

Selskapet ble grunnlagt av V. Holmström og lå opprinnelig i Tottieska malmgården ved Bondegatan på Södermalm i Stockholm. Navnet *Barnängens tekniska fabrikers AB* ble til i 1885 i samband med at selskapet ble omgjort til aksjeselskap. Virksomheten ble mot slutten av 1920-tallet flyttet til en nybygd moderne fabrikk i Alvik i Stockholm, etter at det i 1928 var blitt kjøpt av et konsortium sammen med Tomtens fabrik AB og AB Eneroth & co. i Göteborg. 

På 1960-tallet kom det også produksjon fra Henrik Gahns AB i Uppsala. 

I 1978 ble også Liljeholmens Stearinfabriks AB kjøpt. Et nytt produksjonsanlegg ble senere oppført i Ekerö utenfor Stockholm. Barnängen ble lenge eiet av KemaNord (senere KemaNobel) men ble ervervet i 1992 av tyske Schwarzkopf. Etter at Schwarzkopf i 1995 ble ervervet av Henkel er Barnängen gått inn i Henkel Norden AB.

Henkel avhendet deretter fabrikken i Ekerö til de tidligere ansatte der, som senere solgte den til Oriflame. Henkel har solgt deler av Barnängens sortiment.

## Kjente  produkter
Munnvannet *Vademecum*, lansert 1897, solgt til kosmetikkprodusenten Hardford.

Produksjonen av Barnängens fast barnesåpe begynte på 1800-tallet og produseres fortsatt, selv om oppskriften er blitt endret flere ganger.

## Referanser


## Eksterne lenker
* Centrum för Näringslivshistoria: Företagsminnen nr 1 2010, sid 18-ff
Hugo Gyldmark

**Hugo Gotfred Skovgaard Gyldmark** født *Nielsen* (født 28. juni 1899 i København, død 7. september 1971 samme sted) var en dansk komponist og orkesterleder.

Hugo Gyldmark ble født som den tredje i en søskeneflokk på fire brødre som alle ble musikere. Hugo spilte cello, og hans første engasjment som orkestermusiker fikk han allerede som 15-årig i Nakskov. Tilbake i København dannet han sammen med brødrene Leonard og Sven *Gyldmark-trioen*, som blant annet spilte til stumfilmforevisninger. Han opptrådte også under navnet **Sid Merriman**.

## Eksterne lenker
*
Din myke hud

***Din myke hud*** (originaltittel: *La Peau douce*) er en fransk romantisk dramafilm fra 1964, regissert av François Truffaut med Jean Desailly og Françoise Dorléac i hovedrollene.

## Handling
Pierre Lachenay, en berømt forfatter og redaktør for et litterært magasin, skal fly til Lisboa. En venn kjører ham til en flyplass, og de rekker flyet akkurat i tide. På flyet får han snart øyekontakt med en vakker flyvertinne som heter Nicole. Pierre sjekker inn på Hotel Tivoli, og skal deretter delta på en konferanse. Han holder et foredrag med tittelen "Balzac and Money" basert på en av bøkene hans. 

Tilbake på hotellet møter han Nicole, og ser hvilket hotell-rom hun overnatter ved. Pierre og Nicole snakker sammen hele natten. De neste par ukene tilbringer de tid sammen mellom flyvningene hennes. De tilbringer kvelden på en nattklubb, og har deretter sex i leiligheten hennes. Etter hvert mistenker hans kone gjennom femten år, Franca, ham for å ha en affære. Samtidig som Pierre opplever problemer og krangling i forholdet sitt med Nicole.

## Roller
* Jean Desailly - Pierre Lachenay
* Françoise Dorléac - Nicole
* Nelly Benedetti as Franca Lachenay
* Daniel Ceccaldi - Clément
* Laurence Badie - Ingrid
* Sabine Haudepin : Sabine Lachenay

## Referanser


## Eksterne lenker
*
Karabinierne

***Karabinierne***  (fransk: *Les Carabiniers*) er en fransk-italiensk dramakomedie fra 1963 regissert av Jean-Luc Godard. Filmen var Godards femte spillefilm som regissør.

## Handling
To fattige menn blir innkalt til militærtjeneste, ​​lokket av løfter om hvor mye penger de kan tjene. Ulysses og Michelangelo mottar brev fra kongen i deres fiktive land som lar dem få fullstendig frihet fra konsekvenser for å slåss i en konflikt, mot at de skal få alt ønsker - inkludert svømmebasseng, Maserati og vakre kvinner - til gjengjeld. Konene deres, Venus og Cleopatra, oppfordrer dem til å slåss når de hører om all den potensielle rikdommen de kan få. De krysser snart en slagmark og rykker gjennom forskjellige landsbyer, underveis ødelegger og plyndrer de alt de ønsker.

Deres handlinger blir fortalt gjennom en rekke postkort sendt til konene deres, og forteller historier om krigens grusomheter. Den tidligere idealistiske ideen som mennene har om krig går i oppløsning, ettersom de fremdeles er fattige og nå skadd i krigen. De kommer endelighjem, men får beskjed fra militæret om at de må vente til krigen er overstått for å motta lønn. Men senere får Ulysses og Michelangelo beskjed fra sine overordnede om at kongen deres har tapt krigen, og at alle krigsforbrytere må straffes strengt. De to mennene risikerer derfor å bli henrettet på grunn av deres forbrytelser. 

## Medvirkende
* Marino Masè - Ulysse
* Albert Juross - Michel Ange
* Geneviève Galéa - Vénus
* Catherine Ribeiro - Cléopâtre
* Jean Brassat - Karabinier
* Gérard Poirot - Karabinier
* Odile Geoffroy - Revolusjonær
* Barbet Schroeder - Bilselger

## Referanser


## Eksterne lenker
*
Nadezjda Nikolajevna Rimskaja-Korsakova

**Nadezjda Nikolajevna Rimskaja-Korsakova** (1848–1919) var en russisk pianist og komponist, og komponisten Nikolaj Rimskij-Korsakovs ektefelle.

Rimskaja-Korsakova var en dyktig arrangør som transkriberte flere verk av Rimskij-Korsakov, Dargomyzjskij, Tsjajkovskij, Borodin og Glazunov til firhendig piano. Hun arrangerte også sangpartiene i Rimskij-Korsakovs operaer *Pskovitjanka* og *Boyarïnya Vera Sheloga* op. 54, og i samarbeid med Glazunov og ektemannen, det samme i Borodins *[[Fyrst Igor]]*.

Av Rimskaja-Korsakovas egne komposisjoner er det bevart autografe manuskripter av et symfonisk tablå etter Gogols *Det forheksede stedet* og av operaen *Midtsommernatt* i et arrangement for piano og sang. Hun fullførte *Det forheksede stedet* kort tid før hun giftet seg, og orkestrerte verket året etter. Etter at hun ble gift, komponerte hun ikke mer, sannsynligvis fordi komposisjonene hennes ikke holdt samme nivå som ektemannens, men i tillegg spilte nok familiære forpliktelser inn.

## Referanser


## Litteratur
* Rimsky-Korsakov, Nikolai, *Letoppis Moyey Muzykalnoy Zhizni* (St. Petersburg, 1909), på engelsk som *My Musical Life* (New York: Knopf, 1925, 3. utgave 1942).
* Stankey Sadie (red), *The New Grove Dictionary of Music and Musicians, Second Edition*, 29 bind. (London: Macmillan, 2001). ISBN 1-56159-239-0.
** Frovola-Walker, Marina, «Rimsky Korsakov. Russian family of Musicians. (1) Nikolay Andreyevich Rimsky-Korsakov.»
** Neff, Lyle, «Rimsky Korsakov. Russian family of musicians. (2) Nadezda Rimskaya-Korsakova.»

## Eksterne lenker
*
La Habanera

***La Habanera*** er en tysk dramafilm fra 1937 regissert av Hans Detlef Sierck (senere Douglas Sirk) med Zarah Leander i hovedrollen.

## Om filmen
Dette var Leanders tredje tyske film og regissør Douglas Sirks nest siste i Tyskland før han rømte til USA. Filmen var svært populær og flere av sangene fra den ble slagere i Tyskland.

## Medvirkende
*Zarah Leander - Astrée Sternhjelm
*Ferdinand Marian - Don Pedro de Avila
*Karl Martell - Dr. Sven Nagel
*Julia Serda - Ana Sternhjelm
*Paul Bildt as Dr. Pardway
*Edwin Jürgensen - Shumann
*Boris Alekin - Dr. Luis Gomez
*Carl Kuhlmann - prefect
*Michael Schulz-Dornburg - Juan
*Rosita Alcaraz - spansk danserinne
*Lisa Helwig - gammel tjener
*Géza von Földessy - sjåfør
*Werner Finck - Hr. Söderblom

## Musikk i filmen
* "Der Wind hat mir ein Lied erzählt (La Habanera)"
* "Du kannst es nicht wissen"
* "A, B, C, D, E, F, G - Der ganze Garten ist voll Schnee"

All musikk komponert av Lothar Brühne

## Referanser


## Eksterne lenker
*
Nyossjøen

**Nyossjøen** (*Lake Nyos / Lac Nyos*) er en innsjø i Kamerun. På 21.august 1986, muligens som følge av et skred, avga innsjøen en sky av karbondioksid - et limnisk utbrudd - som kvalte 1,700&nbsp;mennesker og 3,500 fe i nærliggende landsbyer.

## Referanser


## Eksterne lenker
* 
* http://www.dagbladet.no/2016/02/11/nyheter/pluss/lake_nyos/vulkanutbrudd/karbondioksid/43100392/
Cinema

**Cinema** kan referere til

* Ord for kino på flere språk
* Cinema (magasin) norsk filmmagasin tidligere utgitt under navnene *Norsk Filmblad* og fram til 2011 *Film & Kino*
* Cinema (band)  progressiv rock-band startet i 1982 
* Flere musikere har utgitt album med navnet *Cinema*, blant annet Andrea Bocelli, Nazareth, The Cat Empire, Elaine Paige, Cachorro Grande og  Rodrigo Leão
Marcel Carné

**Marcel Carné** (født 18. august 1906 i Paris, død 31. oktober 1996) var en fransk filmregissør. Han var en viktig bidragsyter innen den poetiske realismen, med filmer som *[[Tåkekaien]]* (1938), *[[Dagen gryr]]* (1939) og *[[Paradisets barn]]* (1945), hvorav sistnevnte ofte anføres som en av filmhistoriens beste.

## Filmografi som regissør

## Priser
* Praemium Imperiale (1989)
## Referanser


## Eksterne lenker
*
Marianne Gulli

**Marianne Gulli** (født 1984) er en norsk statsviter, politisk aktivist og organisasjonsleder. Hen var fra mars 2015 leder for Latin-Amerikagruppene. Hen er styreleder i FRI Oslo Viken fra februar 2024. 

Gulli er utdannet statsviter fra panamerikanske forskningssenteret Facultad Latinoamericana de Ciencias Sociales (FLACSO), der hen skrev masteroppgave om rettsliggjøring av folkelig kamp for landrettigheter i Guatemala og Honduras. Hen har bodd i Mellom-Amerika og jobbet med tema som kvinners og urfolks rettigheter og rettssikkerhet. 

Siden 2015 var Gulli programrådgiver i FOKUS. Siden har Gulli arbeidet som seniorrådgiver ved Likestillingssenteret KUN, som leder for faggruppa om kjønns- og seksualitetsmangfold, ved siden av å jobbe med tema knyttet til rasisme og voldsforebygging. Hen leder internasjonalt utvalg i Rødt Hen har tidligere vært engasjert i EL og IT Forbundet, miljø- og utviklingsorganisasjonen Spire og sitter i redaksjonen til Radikal Portal. Hen sto i 2015 på partiet Rødts liste under Kommune- og fylkestingsvalget 2015, i bydelen Gamle Oslo. Gulli var en av feministene bak et opprop for en inkluderende feminisme.

## Referanser
Cinema (magasin)

***Cinema*** er et norsk filmmagasin. Bladet ble grunnlagt i 1930 under navnet *Norsk Filmblad* og het i perioden 1965 til 2011 *Film & Kino.*

Magasinet har filmanmeldelser, intervjuer med personer i filmbransjen samt omtale av kommende filmer. Det distribueres på nettstedet cine.no og distribueres i papirutgave seks ganger i året. Cinema utgis av Cinema Forlag AS.

## Eksterne lenker
* cine.no nettsted
What’s Up, Doc?

***What's Up, Doc?*** er en amerikansk screwballkomedie fra 1972, regissert av Peter Bogdanovich.

Filmen er en hyllest til komediefilmene fra 1930-årene, med klare referanser til for eksempel *[[Det ordner seg nok]]* (1938).

## Handling
Den distrée musikkforskeren Howard Bannister (Ryan O'Neal) er i San Francisco for å ta i mot et viktig stipendium. Med seg på reisen har han sin hysteriske forlovede Eunice (Madeline Kahn), samt en tartanveske med sine musikalske funn. På det samme hotellet bor tre andre personer med like tartanvesker: den vandrende naturkatastrofen Judy Maxwell (Barbra Streisand, med klær i vesken), en rik gammel dame (Mabel Albertson, med juveler i vesken) og en spion (Michael Murphy, med hemmelige papirer i vesken). Når to tyver og en annen spion begynner å stjele veskene, oppstår det komplikasjoner.

## Medvirkende
* Barbra Streisand som Judy Maxwell
* Ryan O'Neal som Howard Bannister
* Madeline Kahn som Eunice Burns
* Kenneth Mars som Hugh Simon
* Austin Pendleton som Frederick Larrabee
* Michael Murphy som Mr. Smith
* Philip Roth som Mr. Jones
* Sorrell Booke som Harry
* Stefan Gierasch som Fritz
* Mabel Albertson som Mrs. van Hoskins
* Liam Dunn som Judge Maxwell
* Graham Jarvis som Bailiff
* John Hillerman som Hotel Manager
* Randy Quaid som Professor Hosquith

## Referanser


## Eksterne lenker
*
Screwballkomedie

**Screwballkomedie** er en filmsjanger som betegner en form for komedie som hadde sin blomstringstid i 1930-årene og 1940-årene i kjølvannet av talefilmens fremkomst. I motsetning til stumfilmenes visuelle slapstick satset disse komediene på verbal humor, og de var karakterisert med en meget rask dialog, hvor den ene replikken ofte kom hurtig i hælene på den andre. Handlingen er som regel farsepreget, hvor den ene usannsynlige hendelsen følger den neste og «alt går galt», selv om forviklingene alltid ordner seg ved filmens slutt.

## Eksempler på screwballkomedier
### Fra blomstringsperioden
* *[[Det hendte en natt]]* (*It Happened One Night*, Frank Capra, 1934)
* *[[Det ordner seg nok]]* (*Bringing Up Baby*, Howard Hawks, 1938)
* *[[En nydelig historie]]* (*The Philadelphia Story*, George Cukor, 1940)
* *[[Kvinnen Eva]]* (*The Lady Eve*, Preston Sturges, 1941)
* *[[Arsenikk og gamle kniplinger]]* (*Arsenic and Old Lace*, Frank Capra, 1944)

### Senere eksempler
* *[[Noen har det hett]]* (*Some Like It Hot*, Billy Wilder, 1959)
* *[[What's Up, Doc?]]* (Peter Bogdanovich, 1972)
* *[[En fisk ved navn Wanda]]* (*A Fish Called Wanda*, Charles Crichton, 1988)
* *[[Intolerable Cruelty]]* (Joel og Ethan Coen, 2003)

## Skuespillere kjent for screwballkomedier
* Katharine Hepburn
* Cary Grant
* Jean Arthur
* Clark Gable
* Irene Dunne
* William Powell
* Barbara Stanwyck
* Claudette Colbert
Skiltforskriften

**Skiltforskriften** (fullt navn **forskrift om offentlige trafikkskilt, vegoppmerking, trafikklyssignaler og anvisninger**) er en norsk forskrift fastsatt 7. oktober 2005 med hjemmel i vegtrafikkloven. Forskriften gir bestemmelser om trafikkskilt, veioppmerking og trafikklys, samt om myndighet til å sette opp skilter og dirigere trafikk.

## Referanser


## Eksterne lenker
* Lovdata
Barbra slår seg løs

***Barbra slår seg løs*** (originaltittel ***Up the Sandbox***) er en amerikansk dramakomedie fra 1972, regissert av Irvin Kershner med Barbra Streisand i hovedrollen.

Paul Zindels manus er basert på boken til Anne Roiphe, som fokuserer på Margaret Reynolds, en lei professorfrue som er gravid og hjemmeværende med to masete unger. Frustrert over tilværelsen og engstelig for fødselen, fantaserer hun seg vekk til de merkeligste steder, der hun havner i bisarre situasjoner og møter underlige mennesker.

Andre skuespillere er blant andre David Selby, Paul Benedict, George S. Irving, Conrad Bain, Isabel Sanford, Lois Smith og Stockard Channing i sin filmdebut.

Filmen fikk god kritikk, og kritikeren Roger Ebert ga den 3 av 4 stjerner.

## Medvirkende
* Barbra Streisand som Margaret Reynolds
* David Selby som Paul Reynolds
* Ariane Heller som Elizabeth Reynolds
* Jacobo Morales som Fidel Castro
* Paul Benedict som Dr. Beineke
* Conrad Bain som Dr. Gordon

## Referanser


## Eksterne lenker
*
Classical Barbra

***Classical Barbra*** er det 18. studioalbumet til artisten Barbra Streisand, utgitt i februar 1976 og spilt inn i 1973. Albumet inneholder klassiske sanger som ble komponert av europeiske komponister. Låtene er også spilt inn på ulike språk, henholdsvis engelsk, fransk, oksitansk, tysk, italiensk og latin. Musikken er fremført av Columbia Symphony Orchestra og dirigert av Claus Ogerman. I 1999 solgte albumet til gull i USA. I 2013 ble albumet utgitt på nytt med to nye bonuslåter.

## Sporliste
# «Beau Soir» (Claude Debussy) – 2:42
# «Brezairola - Berceuse» *fra '[[Chants d'Auvergne|Songs of the Auvergne]]*' (Joseph Canteloube) – 3:47  
# «Verschwiegene Liebe» (Hugo Wolf) – 2:57
# «Pavane (Vocalise)» (Gabriel Fauré) – 5:29
# «Après un rêve» (Gabriel Fauré) – 3:24
# «In trutina»  *fra '[[Carmina Burana (Orff)|Carmina Burana]]*' (Carl Orff) – 2:11 
# «Lascia ch'io pianga» *fra '[[Rinaldo (opera)|Rinaldo]]*' (Georg Friedrich Händel) – 3:37  
# «Mondnacht» (Robert Schumann) – 3:56
# «Dank sei Dir, Herr» (Handel eller Siegfried Ochs) – 3:42
# «I Loved You» (Claus Ogerman) – 2:18

### Bonuslåter fra 2013
:11. «An Sylvia, D.891» (Franz Schubert) – 2:50
:12. «Auf dem Wasser zu singen, D.774» (Franz Schubert) – 3:14

## Referanser


## Eksterne lenker
* 
* Barbra Streisand Archives: Records/Classical Barbra
The Way We Were (sang)

«**The Way We Were**» er en sang fra dramafilmen *[[Våre beste år]]* (1973) med Barbra Streisand og Robert Redford i hovedrollene. Sangen ble skrevet av Alan Bergman og Marilyn Bergman, komponert av Marvin Hamlisch og spilt inn av Streisand.

«The Way We Were» ble en hitsang som toppet singellisten i USA. Den solgte til gull i USA med over to millioner eksemplarer. I 1998 ble låten innlemmet i musikkarkivet Grammy Hall of Fame, og i 2004 kåret det amerikanske filminstituttet sangen til den 8. beste filmlåten noensinne. Den vant både en Golden Globe og Oscar for beste sang, og fikk en Grammy Award for årets sang. Det ble også en av Streisands største hitlåter gjennom hennes 60 års lange karrière. Versjonen hennes ble kåret av *[[Billboard]]* til tidenes 90. beste låt.

## Referanser


## Eksterne lenker
*
Tsjekkias distrikter

**Tsjekkias distrikter** har de siste årene undergått endringer, som en del av reformering av den territorielle administrasjonen av landet.

Tsjekkia har siden 1. januar 2000 vært delt inn i 14 regioner, som igjen er delt inn i distrikter; *okresy* (entall *okres*). Siden etableringen av distriktet Jesenik 1. januar 1996, har landet 76 distrikter. 

Praha regnes ikke som et distrikt, men en region som er delt inn i 22 forvaltningsområder.

Distriktene er videre delt inn i kommuner og militære områder. Byen Brno danner en enkelt kommune.

Driften av distriktskontorer i Tsjekkia opphørte 31. desember 2002 etter reformen av territorial administrasjon, og oppgaver ble overtatt av 204 storkommuner med såkalte «utvidede fullmakter» (*obce s rozšířenou působnosti; Priset obce III Stupně* - tredje nivå kommuner, uoffisielt også kalt «smådistriktene» *malé okresy*).  De 76 distriktene eksisterer fortsatt etter 1. januar 2003, og omfatter nå domstoler, politi, arkiv, statistikk og noen ikke-statlige organisasjoner.

## Referanser


## Eksterne lenker
*
Nils Kåre Nesvold

**Nils Kåre Nesvold** (født 3. januar 1958) er norsk journalist, redaktør og filmskaper. 

Den 1. januar 2019 overtok han som redaktør og daglig leder i avisa *[[Fjell-Ljom]]* på Røros.

Fra 2015 til 2018 arbeidet han som digitalredaktør i Nea Radio. I 2018 var han daglig leder i Fakta Film AS. 

Han har radio- og tv-utdanning fra Høgskolen i Volda, og har arbeidet i Romsdalsposten, Fosna-Folket, Gudbrandsdølen Dagningen, NRK Trøndelag og NRK Hedmark og Oppland. Han driver også med videoproduksjon.

Nesvold var ansvarlig redaktør og daglig leder i Arbeidets Rett i perioden 2011 til 2015. Han har tidligere også vært redaktør i Fosna-Folket 1990-94 og nyhetsredaktør i Gudbrandsdølen Lillehammer Tilskuer.

## Referanser


## Eksterne lenker
*
Storsteinvatnet

**Storsteinvatnet** er en innsjø vest i Bykle kommune i Agder. Innsjøen ligger i Setesdal Vesthei - Ryfylkeheiane Landskapsvernområde.

Ved enden av vatnet i nordøst liter turisthytta Storsteinen. Vatnet og turisthytta har fått navn etter den store steinen som ligger 500 meter vest-nordvest for hyttene. Denne steinen har gitt ly for farende folk i gammel tid.

Vatnet har avrenning mot øst via Sjonaråsdalen til Ytre Storevatn, som er en del av Svartevatn-magasinet.

## Referanser
Preben Kaas

**Preben Kaas** (1930–1981) var en dansk skuespiller, manuskriptforfatter og filmregissør. Han er blant annet kjent for sin rolle som Dynamitt-Harry i den danske versjonen av Olsenbanden, og i 1970 fikk han Bodilprisen i kategorien beste mannlige birolle for sin tolkning av denne rollen.

Han er far til skuespiller og kapellmester Jeppe Kaas samt skuespilleren Nikolaj Lie Kaas.

## Referanser


## Eksterne lenker
* 
*
Nueva Granada

**Nueva Granada** kan vise til:
*Ny-Granada, det spanske koloniale territorium nord i Sør-Amerika 1550 til 1717
*Visekongedømmet Ny-Granada, det spanske koloniale territorium nord i Sør-Amerika fra 1717/1739 til 1819.
Olle Johansson

**Olle Johansson** (født 1953) er en svensk er dosent i nevrovitenskap ved Karolinska Institutet i Stockholm. Han har dosentur i cellebiologi, histologi og nevrobiologi. Han har bidratt til en rekke vitenskapelige arbeider, artikler og bøker, og har disputert for sin medisinske doktorgrad ved Karolinska Institutet.

## El-overfølsomhet
Johansson har vakt kontrovers med sitt syn på fenomenet el-overfølsomhet. Mens vitenskapen på området viser at dette er en fiktiv sykdom, mener Johansson at den er reell. Han hevder at mennesker kan oppleve negative helseeffekter av å bli utsatt for elektromagnetisk stråling fra eksempelvis mobiltelefoner eller trådløse nettverk, også når disse er innenfor grenseverdiene som myndighetene har satt.

Om anerkjennelsen av Johanssons standpunkt til el-overfølsomhet har uteblitt fra det vitenskapelige miljø  har han en høy stjerne innen miljøer for alternativ behandling, og særlig benyttes han som referanse for personer og organisasjoner som arbeider med å få anerkjent el-overfølsomhet som en reell somatisk lidelse. I 2004 ble han kåret til *Årets förvillare* av den svenske organisasjonen Vetenskap och Folkbildning for sin pseudovitenskapelige tilnærming til fenomenet el-overfølsomhet.

I 2016 var Johansson en av forfatterne av en rapport som konkluderte med helsefare av mobilstråling og trådløse nett, men denne ble trukket tilbake etter kort fordi det ble påpekt forskningsjuks.

## Referanser
Ewald von Kleist-prisen

**Ewald von Kleist-prisen** er en fredspris som hvert år blir utdelt av Den internasjonale sikkerhetskonferansen i München. 

Prisen blir gitt til personer i utenriks- og sikkerhetspolitikken som i særlig grad har engasjert seg for fred og konfliktløsning. Den bærer navnet til motstandsmannen, fagforleggeren og grunnleggeren av konferansen Ewald-Heinrich von Kleist (1922–2013).

Prisvinnerne mottar en sølvmedalje utformet av Maximilian Heiden. Medaljen har innskriften «Fred gjennom dialog».

Prisen blir utdelt i forbindelse med en mottakelse gitt av Bayerns ministerpresident i keisersalen i Den kongelige residens i München.

Ewald-Heinrich von Kleist må ikke forveksles med den tyske krigsforbryteren Ewald von Kleist.

## Prisvinnere
* 2009 Henry Kissinger (Laudatio: Ewald-Heinrich von Kleist)
* 2010 Javier Solana (Laudatio: Bernard Kouchner)
* 2012 Joseph Lieberman
* 2013 Brent Scowcroft (Laudatio: Javier Solana)
* 2014 Helmut Schmidt og Valéry Giscard d’Estaing (Laudatio: Henry Kissinger)
* 2015 Organisasjonen for sikkerhet og samarbeid i Europa (OSSE) – mottatt av Didier Burkhalter, Ivica Dačić, Frank-Walter Steinmeier og Lamberto Zannier (Laudatio: Kofi Annan)
* 2016 Christiana Figueres og Laurent Fabius (Laudatio: Jan Eliasson)
* 2017 Joachim Gauck (Laudatio: Sauli Niinistö)
* 2018 John McCain (Laudatio: Joe Biden).
*2019 Alexis Tsipras og Zoran Zaev
*2020 De forente nasjoner
*2021 Angela Merkel
*2022 Jens Stoltenberg (laudatio: Ursula von der Leyen)
*2023: Finland og Sverige (laudatio: Mette Fredriksen).
*2024: Mia Amor Mottley og John F. Kerry.
*2025: Kaja Kallas.

## Referanser


## Eksterne lenker
* Ewald-von-Kleist-Preis under sikkerhetskonferansen i München
Trondheim hovedbrannstasjon

**Trondheim hovedbrannstasjon** ligger på Sluppen i Trondheim, nærmere bestemt like nord for Kroppanbrua langs E6. Den ble åpnet i 2014 og ligger på samme tomt som 110-sentralen for Sør-Trøndelag. Hovedbrannstasjonen lå tidligere i Kongens gate i Midtbyen.

Bygget stod ferdig høsten 2014 og har plass til åtte store brannbiler og tre små. I tillegg ligger administrasjonen her. Rundt 60 ansatte har sitt daglige virke ved stasjonen. Beredskapsbemanningen vil være maksimalt ti personer. 110-sentralen for Sør-trøndelag har også fått sitt hovedkvarter her. De flyttet inn i et nyoppført nabobygg i 2015. De to bygningene består til sammen av rundt 5900 kvadratmeter.

Byggekostnadene (med flytting) ble på 365 millioner kr. Sammen med 110-sentralen ble kostnadene totalt på 645 millioner. Alle byggene er tegnet av LINK arkitektur, mens Trondheim kommune var byggherre.

Den gamle hovedbrannstasjonen lå på hjørnet av Søndre gate og Kongens gate. Bygget ble oppført i to omganger: Søndre gate 3 1940-45 (arkitekt Sverre Pedersen) og Søndre gate 1 1945-53 (arkitekt Høye og Gulldah)l. Også den tidligere brannstasjonen lå her, fra midt på 1800-tallet.

## Avdelinger
Hovedbrannstasjonen er én av totalt fire nye brannstasjoner i Trondheim som kom i drift i perioden 2013-2015. Alle de gamle stasjonene ble samtidig nedlagt. De tre mindre stasjonene ligger på Sandmoen, Ranheim og Nyhavna og har hver sin spesialfunksjon. Sentrum brannstasjon på Nyhavna ble åpnet i 2015 og er ment å dekke sentrum av Trondheim. Den utmerker seg spesielt ved at den har kapasitet til å slukke fra sjøen. Den har eget kaianlegg med direkte tilgang fra stasjonen, samt brannbåt og redningsdykkere.

## Referanser


## Billedgalleri

Sør-Trøndelag 110-sentral i Trondheim.JPG|Sør-Trøndelag 110-sentral i Trondheim (2015)
Trondheim hovedbrannstasjon på Sluppen (03).JPG|Brannstasjonen sett fra E6 (2015)
Trondheim hovedbrannstasjon på Sluppen (02).JPG|Hallen hvor det meste av kjøretøyene og utstyret ligger (2015)
Brannbil i Trondheim.JPG|En av de mange moderne brannbilene som er ved stasjonen (2015)
Trondheim brannstasjon.jpg|Gamle Trondheim brannstasjon i Kongens gt. Slik den så ut på 1950-tallet.
Magnus Bøe

**Magnus Bøe** (født 1998) er en norsk-koreansk skiskytter og langrennsløper som representerer Fossum Idrettsforening for langrenn og Idrettslaget TRY for skiskyting i Norge, mens han internasjonalt konkurrerer som **Kim Magnus** for Sør-Korea.

## Karriere
### 2014/15-sesongen
Denne sesongen satset Bøe på skiskyting. Han tok fem norgescupseire og ble nummer én sammenlagt. Bøe vant gullmedalje i sprint under Junior-NM i langrenn 2015 på Nes i Akershus, og fulgte opp med fjerdeplass i 10&nbsp;km fristil og sjetteplass i 10&nbsp;km klassisk under samme mesterskap i Hommelvik.

I Norgescupen i langrenn for junior 2014/15 kom han på femteplass sammenlagt, selv om han kun deltok på fem av de ti rennene i sesongen, hvorav ett renn endte med seier.

### 2015/16-sesongen
5. desember 2015 fikk han sin verdenscupdebut under verdenscupen i langrenn 2015/16 på Lillehammer, der han endte på 66.-plass under 30&nbsp;km skiatlon. Tre måneder senere fikk han på nytt sjansen under verdenscupsprinten i Drammen, men endte der på 67.-plass i prologen.

Han deltok under Vinter-OL for ungdom 2016 på Lillehammer, der han vant gull i langrennscross foran klubbkamerat Thomas Helland Larsen og finske Lauri Mannila. Han vant også 10 km fristil, og fikk sølv på sprinten, bak Thomas Helland Larsen. 

Under Junior-VM på ski 2016 tok han sølvmedalje på sprint fri teknikk, bak nordmannen Johannes Høsflot Klæbo og foran Giacomo Gabrielli fra Italia. Han fikk også sølv på 10 km klassisk intervallstart.

### 2016/17-sesongen
Han representerte Sør-Korea under Asian Winter Games 2017 i Sapporo i Japan. Der vant han sprinten, og han fikk sølv på 10 km klassisk, bak Akira Lenting fra Japan. I tillegg fikk Sør-Korea bronse på 4 x 7,5 km stafett. 

I Norgescupen i langrenn for junior 2016/17 fikk han én andreplass, og endte på niendeplass totalt i klassen 18/19 år. 

## Personlig
Bøe har norsk far og sørkoreansk mor, har tidligere bodd i Busan, men går på Norges Toppidrettsgymnas i Geilo. Han snakker flytende norsk, koreansk, engelsk og noe tysk.

## Referanser


## Eksterne lenker
* 
*  Profil hos Ungdoms-OL 2016 (arkivert)
Poekilosoma

* Se systematisk inndeling

***Poekilosoma*** er en gruppe av biller som hører til familien trebukker (Cerambycidae).

## Utseende
Middelsstore (19–25 millimeter), kraftige, mer eller mindre svarte trebukker. Det er stor forskjell mellom kjønnene i utseende. Hannen har forholdsvis korte, kraftige, kamformede antenner, kroppen er svært blank, svart med et varierende innslag av gulrødt. Hodet er firkantet med små fasettøyne og en bred, grunn, V-formet fure i pannen. Pronotum er sekskantet med en kort pigg midt på hver sidekant, bakkanten er betydelig innbuktet innenfor hvert bakhjørne. Dekkvingene smalner jevnt av bakover og har avrundede "skuldre". Hunnen er matt farget med kraftig punktert overside, antennene er ganske spinkle, dekkvingene parallellsidige.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er natt-aktive. En del av dem kommer til lys.

## Utbredelse
Slekten er bare kjent fra det sørlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Anacolini Thomson, 1857
******** Slekten *Poekilosoma* Audinet-Serville, 1832
********* *[[Poekilosoma carinatipenne]]* Lane, 1941
********* *[[Poekilosoma ornatum]]* (Dalman, 1823)

## Kilder
* Liste over artene
* Prioninae of the World - *Poekilosoma* http://prioninae.eu/taxonomy/poekilosoma/carinatipenne
* Maria Helena M. Galileo og Miguel A. Monné (2003) New genus of Anacolini and description of males of *Myzomorphus flavipes* and *Poekilosoma carinatipenne* (Coleoptera, Cerambycidae, Prioninae). Iheringia, Sér. Zool. vol.93 no.1. [Eksterne lenker ==
* 
* [https://apps2.cdfa.ca.gov/publicApps/plant/bycidDB/wdetails.asp?id=763&w=n Bilder av ''Poekilosoma carinatipenne''](https://web.archive.org/web/20100110134007/http://www.scielo.br/scielo.php?script=sci_arttext
==)
1. Øyestad

**1. Øyestad speidergruppe** ble grunnlagt 10. november 1933 av skolelærer Magnus Berg. Første året fikk gruppen 9 medlemmer, og allerede i 1936 kunne gruppen skilte med 2 speidere av første grad. I 1935 fikk speidergruppen et fast tilholdssted med en speiderhytte på Skauholmen. I år 2000 hadde speidergruppen 67 medlemmer fordelt på flere tropper.

## Arkivet
Arkivet etter 1. Øyestad speidergruppe befinner seg på Kuben i Arendal. Arkivet inneholder bl.a. møtebøker, korrespondanse, regnskap, medlemskort, notater, medlemsblader og avisutklipp. 

## Referanser


## Eksterne lenker
*
Hans Jacob Sundby

**Hans Jacob Sundby** (født 5. mars 1965) er en norsk forretningsmann, gründer og barnehageeier.

Han er cand.mag. med grunnfag i psykologi og mellomfag i pedagogikk. Han har også kurs i ledelse fra BI. Han har erfaring som kursholder.

Hans Jacob Sundby er i dag eier og daglig leder i barnehagekjeden Læringsverkstedet som han startet sammed med kona Randi Lauvland Sundby.

## Referanser


## Eksterne lenker
* Hans Jacob Sundby på proff.no (Besøkt 16. februar 2016)
* Læringsverkstedets nettsider
Osphryon

* Se systematisk inndeling

***Osphryon*** er en slekt av biller som hører til familien trebukker (Cerambycidae).

## Utseende
Store (40-50 millimeter), gulbrune trebukker. Antennene er tynne, ikke sagtakkede, kjevene ikke forstørrede. Pronotum har skarpe pigger på sidene. Dekkvingene er lange og parallellsidige med stumpvinklede "skuldre", uten opphøyde ribber, i spissen avrundede med et par små pigger.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Slekten er utbredt på Ny-Guinea med noen omkringliggende øyer.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Callipogonini Lameere, 1904
******** Slekten *Osphryon* Pascoe, 1869
********* *[[Osphryon adustus]]* Pascoe, 1869
********* *[[Osphryon bispinosus]]* Nylander, 1998
********* *[[Osphryon delahayei]]* Voitsekhovskii, 2020
********* *[[Osphryon elina]]* Voitsekhovskii, 2020
********* *[[Osphryon forbesi]]* Gahan, 1894
********* *[[Osphryon granuliger]]* Aurivillius, 1925
********* *[[Osphryon hirticollis]]* Gahan, 1894
********* *[[Osphryon pallidipennis]]* Gressitt, 1951
********* *[[Osphryon subitanus]]* Gressitt, 1959
********* *[[Osphryon sudestus]]* Gressitt, 1959
********* *[[Osphryon tridentatus]]* Gressitt, 1959
********* *[[Osphryon wauensis]]* Nylander, 1998
********* *[[Osphryon woodlarkensis]]* Gressitt, 1959

## Referanser


## Kilder

* Liste over artene
* Prioninae of the World - Callipogonini http://prioninae.eu/taxonomy/callipogonini/

## Eksterne lenker
* 
* Bilde av ''Osphryon forbesi''
* [Bilde av ''Osphryon subitanus''](http://www.papua-insects.nl/insect%20orders/Coleoptera/Cerambycidae/Prioninae/Osphryon%20subitanus%20(Yemang%20Papua,%20KSP).jpg)
Sandvikvær

**Sandvikvær** er et fraflyttet fiskevær på Hjelmsøya i Måsøy kommune, i Finnmark.

I 1887 etablerte Heinrich Rasch fra Havøysund butikk i Sandvikvær. Han ansatte en bestyrer til å ta hånd om den daglige driften. I 1938 ble stedet kjøpt av Petter Berg. Ved utbruddet av andre verdenskrig hadde stedet telefonsentral, posthus, skole, ungdomshus og rundt 100 innbyggere.

Alle innbyggerne ble evakuert og stedet brent ned av den tyske okkupasjonsmakten i 1944. Gjenoppbyggingen startet i mai 1946.

Fiskeværet ble forlatt i 1968 etter at Berg gikk konkurs. Fraflyttingen er temaet for boka «Tilfellet Sandvikvær», skrevet av Reidar Nielsen og utgitt i 1975.

I 1993 ble scener fra filmen «Stella Polaris» tatt opp her.

## Referanser
Apocaulus

* se Systematisk inndeling

***Apocaulus*** er en slekt av biller som hører til familien trebukker (Cerambycidae).

## Utseende
Middelsstore (20-30 millimeter), avlange, blanke, brune til svarte trebukker. Hodet er firkantet med en bred- V-formet midtfure. Antennene er omtrent så lange som halve kroppslengden. Pronotum har avrundede sider uten pigger, i midten gjerne et par blanke felter uten punktering. Dekkvingene er parallellsidige med avrundede "skuldre", kraftig punkterte med brede, men lave, opphøyde lengderibber.

## Levevis
Arten utvikler seg i døde stokker av furu.

## Utbredelse
Slekten er vidt utbredt i Afrika sør for Sahara.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Callipogonini eller Ergatini
******** Slekten *Apocaulus* Quentin & Villiers, 1977
********* *[[Apocaulus abyssinicus]]* Bjørnstad & Jiroux, 2010
********* *[[Apocaulus colmanti]]* (Lameere, 1912)
********* *[[Apocaulus dargei]]* Quentin & Villiers, 1977
********* *[[Apocaulus foveiceps]]* (Harold, 1878)
********* *[[Apocaulus rivalus]]* (Gilmour, 1954)
********* *[[Apocaulus schenklingi]]* (Lameere, 1912)
********* *[[Apocaulus thoracicalis]]* (Jordan, 1894)

## Kilder
* Prioninae of the World - Ergatini http://www.prioninae.eu/taxonomy/ergatini/
* Nettside om arten 

## Eksterne lenker
*
Aerogrammus

* Se systematisk inndeling

***Aerogrammus*** er en slekt av biller som hører til familien trebukker (Cerambycidae).  Slekten omfatter bare én kjent art.

## Utseende
En middelsstor (ca. 30 millimeter), avlang, lyst rødbrun trebukk. Hodet er firkantet og nesten så bredt som pronotum, fasettøynene er forholdsvis små og ikke utstående,  kjevene ikke forstørrede. Antennene er omtrent så lange som halve kroppslengden, uten påfallende utskudd eller hårvekst. Pronotum har rundede sider uten pigger. Dekkvingene er parallellsidige med rettvinklede "skuldre", tett og svært kraftig punkterte, hver dekkvingen med tre kraftige, opphøyde lengderibber.
 
## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Arten er kjent fra Myanmar, Laos, Malaysia og Borneo.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Aegosomatini Thomson, 1860
******** Slekten *Aerogrammus* Bates, 1875
********* *[[Aerogrammus procerus]]* (Pascoe, 1866)

## Kilder
* Liste over artene

## Eksterne lenker
* 
* Bilde av arten